win iwumi ur tezmireḍ ara ad t-tqedreḍ, win isehlen ad t-id-tleqdeḍ neɣ ad t-id-tezwiḍ, ma ur kem-iɣaḍ ara qedder-it-id, ma iɣaḍ-ikem anef-as zwit-id neɣ qedder-it ad t-tleqdeḍ; mi i t-idtleqdeḍ abri ad yeqqim ad t-terreḍ ɣer tcekkarin ad yeqqim abri ad t-id-tezdeḍ; zik d abray i tnberri, ad t-id-tawiḍ ɣer uḥḍun mi it-tebriḍ, mi qrib ad yali wass ad nekker ad t-nebri, mi tnebri , ussan-nni llan yiqedduḥen n uzemmur, ad t-nawi ɣer uḥḍun ad t-id-nsired, mi t-idnessared, mi is-nerra aman ad d-yifrir zzit-nni, abri zzit-nni imir nsewway-it, mi it-nseww imir zzit-nni ad t-id-nekkes weḥd-s d acebḥan, amurej-nni ad t-id-nenɣel, yella daɣn wayeḍ n rkkeḍ ttajmaɛen azemmur mi d tafsuyt ad t-trekdeḍ, d arkaḍ i yesɛan lbaraka, ad t-trekdeḍ anda i d-tekseḍ akka aqjir-im ad d-yaččar d zzit-nni izzad maḍi, ad t-tuqmeḍ imir ad as-dtɛemreḍ zzit-nni imir winna yelha ack-it zzit-nni imir ad d-yizdig deja d acebḥan, ad as-dnɛemmer zzit-nni acebḥan abri ad t-nawi imir ɣer uḥḍun imir d lawan n lebḥayer mi i t-nebri ad t-nɛemmer ɣer lḥila ad t-id-nsired, mi t-id-nsared, zzit-nni mi is-tesmareḍ aman abri zzitnni ad d-yifrir weḥd-s, aman-nni ad qqimen ɣer lqaɛ. Aemmur n yennayer iseɛɛuy zzit, zzit-is yettuɣal ɣer tseṭṭa iqqaren zik, ad am-inin zzi-is itett-it ufrux yettuɣal ɣer tseṭṭa. Mi ara yili tɛeṭleḍ-as mi iɛedda yennayer azemmur akkeni i iseɛɛu zzit. Mi ara yili tleqḍeḍ-t iɛeṭṭel ur dyeẓdi ara neɣ ur t-tebriḍ ara winna abri zzit-is yettiqsiḥ, yettaɣmal, ur yettiẓid ara zzit-is. Mi ara tleqdeḍ-t-id urɛad yewwiḍ, yettiqsiḥ, yettirẓig zzit-is, ula d zzit yettxaṣa ur iseɛɛuy ara zzit.